
Regional vækst 


Der har siden 2012 og frem til 2019 været vækst i værdiskabelsen (BVT) i alle 11 
danske landsdele, som ellers er vidt forskellige hvad angår geografisk størrelse og 
befolkningsstørrelse. Væksten har været højest i og omkring hovedstaden. Køben- 
havns omegn og Byen København har begge haft vækst på over 3 pct. om året. 


Øget værdiskabelse er gået hånd i hånd med en voksende arbejdsstyrke, som er 
blevet omsat i højere beskæftigelse på tværs af landsdele. Samtidig er beskæftigel- 
sesfrekvensen steget i alle landsdele. Beskæftigelsesfrekvensen er især steget i 
landsdele, hvor den i forvejen var forholdsvis lav, så forskellene i beskæftigelses- 
frekvenserne på tværs af landsdele er blevet mindre i perioden 2012-19. I alle 
landsdele har faldende gennemsnitlig arbejdstid dog trukket ned i udviklingen i det 
samlede arbejdsomfang. 


Værdiskabelsen er også blevet understøttet af en stigende produktivitet i alle 
landsdele, 7. føgur 1. Forskellen på fremgangen i timeproduktivitet på tværs af 
landsdele er mindre end forskellen i væksten i den samlede værdiskabelse. Fx har 
timeproduktivitetsvæksten været stærkere på Bornholm end i Byen København. 


I Danmark understøttes værdiskabelsen også af en diversificeret erhvervsstruktur, 
men med forskellige typer af produktion i forskellige dele af landet. Der er fx stor 
forskel på, hvor meget de enkelte brancher fylder i hver landsdel. Industriens an- 
del af værdiskabelsen i 2019 varierer fx fra 31⁄2 pct. til 25 pct. Forskelle i erhvervs- 
strukturen fra landsdel til landsdel spiller en rolle for, hvordan værdiskabelsen i 
den enkelte landsdel har udviklet sig i perioden. Eksempelvis har der været højere 
produktivitetsvækst i landsdele, hvor medicinalindustrien er stor. 


Figur 1 
På tværs af landsdele er BVT-væksten siden 2012 overvejende drevet af produktivitetsvækst 

Anm.: Timeproduktiviteten er realt BVT pr. arbejdstime. Krydsproduktet (residualet) er ligeligt fordelt mellem de to 
bidragskomponenter 
Kilde: Danmarks Statistik og egne beregninger 

